Federer, Šarapova i Hewitt idu dalje - Ančić i Lisjakova ispali
Bolji od Ančića je sa 6-3, 5-7, 7-6, 6-3 bio  18-godišnji Novak Djoković iz Srbije i Crne Gore, Ivana Lisjak je izgubila od 26. nositel
Prvi nositelj turnira i najbolji igrač svijeta Švicarac Roger Federer, prva nositeljica turnira Ruskinja Maria Šarapova i pobjednik iz 2001. godine Australac Lleyton Hewitt plasirali su se u sljedeći krug natjecanja. Federer je savladao Francuza Fabricea Santora sa 7:6,7:5 i 7:5. Šarapova je u dva seta eliminirala Njemicu Juliu Schruff sa 6:2 i 6:4 U sljedećem kolu igrat će protiv Indijke Sanie Mirze koja je savladala Francuskinju Marion Bertoli. Treći nositelj turnira Hewitt u tri je seta savladao Argentinca Jose Acasusa sa 7:6, 7:6 i 6:2 U trećem kolu Hewitt će igrati protiv Amerikanca Taylora Denta. Šesti nositelj Nikolaj Davidenko izgubio je također u tri seta od Tajlanđanina Paradorna Srichaphana sa 6:4, 7:5 i 6:3. U ženskoj konkurenciji je Serena Williams savladala Talijanku Francescu Schiavone sa 6:3 i 6:4. U sljedećem kolu igrat će protiv svoje sestre Venus koja je iz daljnjeg tijeka natjecanja izbacila Slovakinju Danijelu Hantuhovu. Dvoje hrvatskih tenisača koji su jučer nastupili u posljednjem ovogodišnjem Grand Slamu ispali su iz daljnjeg tijeka natjecanja. Hrvatski tenisač Mario Ančić završio je svoj nastup u pojedinačnoj konkurenciji na ovogodišnjem US Openu u 2. kolu. Bolji od Ančića je sa 6-3, 5-7, 7-6, 6-3 bio 18-godišnji Novak Djoković iz Srbije i Crne Gore. Ančić je bio veliki favorit u dvoboju protiv mlađega i mnogo slabije rangirnoga igrača, Ančić je 23, a Djoković 97. igrač na ATP ljestvici, no ponovno se pokazalo da mu terenu u Flushing Meadowsu ne odgovaraju. Konačni Ančićev slom dogodio se sredinom četvrtog seta. Prvo kod 2-2 nije iskoristio "break-loptu", da bi u sljedećoj igri izgubio svoj početni udarac. Mladi Djoković je potom mirno priveo meč kraju. Ivana Lisjak nije se uspjela plasirati u 4. kolo US Opena koji se igra u New Yorku, u dvoboju 3. kola bolja od nje bila je 26. nositeljica, Čehinja Nicole Vaidisova sa 6-1, 7-6.